|  |  |
| --- | --- |
| *STAVBA :* | Lesná cesta podbieL |
| *INVESTOR :* | spolumajiteľstvo bývalých urbarialistov obce podbieL pozem.spol. |
| *Gener.projektant* ***:*** | ***Maretta projekt sro - Jána Ťatliaka 1., D. Kubín*** |
| *Č. ZÁK. :* | ***1328/22/M*** |

***A. SPRIEVODNÁ SPRÁVA***

***Obsah sprievodnej správy :***

1. *Identifikačné údaje stavby a investora*
2. *Identifikačné údaje projektanta stavby, projektantov profesií*
3. *Základné údaje charakterizujúce stavbu, výstavbu a jej budúcu prevádzku*

*4. Prehľad východiskových podkladov, súlad stavby k východiskovým podkladom*

*5. Členenie stavby na prevádzkové súbory, stavebné objekty, prípadne etapy*

*6. Vecné a časové väzby stavby na okolitú výstavbu, súvisiace investície*

*7. Prehľad užívateľov a prevádzkovateľov*

*8. Celková lehota výstavby, zahájenie a ukončenie stavby*

*9. Skúšobná prevádzka, doba jej trvania s postupným uvádzaním stavby do prevádzky*

*10. Predpokladané celkové náklady stavby*

***1., IDENTIFIKAČNÉ ÚDAJE stavby a investora :***

***Názov stavby*** *: Lesná cesta Podbiel*

***Miesto stavby*** *: Králová, Zrazy, povodie Podbielsky Cickov*

***Katastrálne územie*** *: Podbiel*

***Okres***  *: Tvrdošín*

***Kraj*** *:Žilinský kraj*

***Investor*** *:* *Spolumajiteľstvo bývalých urbarialistov obce Podbiel, pozem.spol.*

***Dodávateľ stavby*** *: známy až po výberovom konaní*

***Č. zákazky*** *:1328/22/M*

***Druh stavby*** *:Rekonštrukcia*

***2., Identifikačné údaje projektanta stavby, projektantov profesií***

***Gener. projektant :****Firma MARETTA projekt sro , Jána Ťatliaka 1, 026 01 Dolný Kubín*

*tel.043/5864 169,0905509254, maretta@marettaprojekt.sk*

***Hlavný inžinier projektu :*** *Ing. Peter Maretta, autorizovaný stavebný inžinier 0064\*A\*2-1*

***Projektanti :*** *Ing. Ondriga Juraj, dopravné stavby*

*Kovaľáková Janka – rozpočet stavby*

***3., ZÁKLADNÉ ÚDAJE CHARAKTERIZUJÚCE STAVBU, VÝSTAVBU A JEJ BUDÚCU PREVÁDZKU***

Navrhovaná prístupová lesná cesta 2L – 4,5/30 – odvozná cesta umožňujúca svojím priestorovým usporiadaním a nevyhnutnou technickou vybavenosťou aspoň sezónnu prevádzku návrhovým vozidlám. Jedná sa o rekonštrukcie existujúcej lesnej cesty. Je situovaná v lese, ktorého majiteľom a hospodárom je Spolumajiteľstvo bývalých urbarialistov obce Podbiel, pozemkové spoločenstvo. Králová a Zrazy. Povodím tejto lokality je horský potok Podbielsky Cickov. Riešená lokality je v katastrálnom území Podbiel na rozhraní okresov Dolný Kubín a Tvrdošín. Lesná cesta je vedená od križovatky s lesnou cestou Za čiernou mlákou a vedie až k hranici katastrov Podbiel – Nižná.

Rekonštrukcia riešenej prístupovej lesnej cesty sa vykoná v dĺžke 1 187,13 m.

*Táto oblasť je porastená ihličnatými stromami. Stromový porast je vo veku, kedy je potrebná intenzívna starostlivosť o stromy, kde mnohé z nich sú už poškodené poveternostnými vplyvmi, vyvrátené a polámané silnými víchricami a napadnuté škodcami a drevokazcami. Je vo veku, kedy sa tu ráta s intenzívnou ťažkou, po ktorej príde obnova porastu pomocou novej výsadby stromov podľa plánu lesného hospodára.* *Keďže sa jedná o pripravovanú ťažbu dreva z tejto lokality, je potrebná rekonštrukcia existujúcej lesnej cesty do takého stavu, aby cesta vydržala zvýšenému zaťaženiu počas ťažby a zvozu drevnej hmoty. Taktiež je potrebná rekonštrukcia a príprava skladovacích plôch na zoskupenie vyťaženého dreva a jeho príprava na odvoz.*

*Lesná cesta bude samozrejme slúžiť aj ako komunikácia, ktorá je nevyhnutná na prístup požiarnej techniky do týchto oblastí lesa, kde môžu vzniknúť lesné požiare a bez nej by bola likvidácia požiaru nemožná a oblasť by bola odkázaná len na prirodzenú likvidáciu ohňa dažďom, leteckou technikou alebo vystavená úplnému zničeniu ohňom.*

* 1. ***3.1 Technické parametre :***
* *Celková dĺžka rekonštruovanej časti cesty je 1 187,3 m*
* Šírka cesty je 3,5 m + 2x 0,5 m je nespevnená krajnica.

Cesta v súčasnosti je zle dispozične zrealizovaná a preprava dreva po nej je veľmi obťažná, pretože nie je v smerových oblúkoch rozšírená podľa normových dimenzií. Úlohou tohto projektu je aj rozšírenie komunikácie v oblúkoch – viď situácie stavby a úprava vjazdov a výjazdov na spevnené plochy, ktoré slúžia na uskladnenie vyťaženého dreva.

*Šírka komunikácie v priamom úseku je 4,5 m, z toho jazdný pás je široký 3,5 m a nespevnené krajnice sú široké po 0,5 m. V smerových oblúkoch je cesta rozšírená o ∆š na obidve strany cesty podľa výkresovej dokumentácie.*

*Aby nedochádzalo k zosunom cestného telesa po zemnej pláni v období silných dažďov, je navrhnuté odvodnenie zemnej pláne v mieste zárezu rigolmi, ktorých dno musí byť prehĺbené až pod zemnú pláň cesty.*

*Vody z rigolov budú odvádzané cez existujúce priepusty do terénnych žľabov až k potokom. Vody celého povodia tohto územia sú zvádzané do potoka Podbieľsky Cickov.*

***3.2 KONŠTRUKČNÝ SYSTÉM :***

*SKLADBA 1 – miesta nad existujúcou lesnou cestou*

*Asfaltový betón AC 11 O; I hr. 50 mm*

*Asfaltový betón AC 16 L; I hr. 70 mm*

*Spojovací postrek 1,0 kg/m2*

*Zarovnanie a vyčistenie vozovky*

*Asfaltový betón AC 16 P;I priemernej hr. 100 mm*

*Infiltračný postrek 1,0 kg/m2*

*Existujúce vrstvy vozovky*

*Spolu: 220 mm*

*SKLADBA 2 – miesta rozšírenia lesnej cesty*

*Asfaltový betón AC 11 O; I hr. 50 mm*

*Asfaltový betón AC 16 L; I hr. 70 mm*

*Spojovací postrek 1,0 kg/m2*

*Asfaltový betón AC 16 P;I hr. 150 mm*

*Infiltračný postrek 1,0 kg/m2*

*Štrkodrva ŠD 32/64 hr. 350 mm*

*Existujúce vrstvy vozovky*

*Spolu: 620 mm*

*SKLADBA 3 – vjazdy lesnej cesty*

*Štrkodrva ŠD 0/32 hr. 300 mm*

*Štrkodrva ŠD 64/125 hr. 300 mm*

*Existujúce vrstvy vozovky*

*Spolu: 600 mm*

*SKLADBA 4 – miesto na konci komunikácie. Spevnenie výjazdu z lesa*

*Cestný betón CB II hr. 270 mm*

*Existujúce vrstvy vozovky*

*Spolu: 270 mm*

*SKLADBA 4 – miesto na konci komunikácie, rozšírenie lesnej cesty. Spevnenie výjazdu z lesa*

*Cestný betón CB II hr. 270 mm*

*Štrkodrva ŠD 0/32 hr. 350 mm*

*Existujúce vrstvy vozovky*

*Spolu: 620 mm*

*Voda z rigolov je vyústená do existujúcich kalových jám a priepustov, ktoré je potrebné prečistiť.*

***3.3. ODPADY***

*Počas rekonštrukcie uvedenej lesnej cesty budú vznikať nasledovné odpady (viď tabuľka): Druhy odpadov podľa Vyhlášky č. 284 Ministerstva životného prostredia SR zo dňa 11.06.2001 a jej doplnku z 24.IV.2002 a prílohy č.1. k Vyhláške č.284/2001 Z. z.. Pôvodcom odpadu je majiteľ cesty Spolumajiteľstvo bývalých urbarialistov obce Podbieľ, pozem.spol., pre ktorého dodávateľ túto stavbu vykonáva. Zneškodňovanie odpadov počas výstavby bude zabezpečovať dodávateľ stavby, ktorý je aj a držiteľom odpadu. Jeho úlohou bude príprava odkopaného a vybúraného materiálu na opätovné využitie (recyklácia  podkladných vrstiev vozovky zo štrkodrvy pri búraní existujúcej vozovky), ako aj využitie zeminy z prípadných výkopov do násypov a na úpravu terénu, ktorý bol výstavbou zničený. Za nakladanie s odpadmi, ktoré vznikli pri výstavbe, rekonštrukcii a demolácii stavebných prác je zodpovedná osoba, ktorej bolo vydané stavebné povolenie – Spolumajiteľstvo bývalých urbarialistov obce Podbieľ, pozem.spol., ktorý v spolupráci s dodávateľom stavby je povinná odpady materiálovo zhodnotiť a recyklovať (bitúmenové zmesi a podkladové kamenivo) pri tejto rekonštrukcii, alebo pri výstavbe nových komunikácií - §77, zákona 79/2015 Z.z. Musia tiež požiadať Orgán štátnej správy odpadového hospodárstva o udelenie súhlasu na využívanie odpadov na povrchovú úpravu terénu - § 97 v prípade, ak sa nevyužije odkopaná zemina pri výstavbe navrhovaného diela. Dodávateľ je povinný správne zaradiť a zhromaždiť, vytriediť odpad podľa katalógu odpadov, ako aj zabezpečiť spracovanie odpadu v zmysle hierarchie odpadového hospodárstva. Musí odovzdať odpady len osobe oprávnenej nakladať s odpadmi, viesť evidenciu o druhoch a množstve odpadov a nakladaní s nimi. Odfrézované bitúmenové vrstvy vozovky odpadom nie sú. Sú stavebným materiálom, ktorý sa odvezie na riadenú skládku výrobcu bitúmenových zmesí, ktorý ho druhotne využíva na prípravu nových konštrukcií vozovky v spolupráci s dodávateľom stavby. Dodávateľ musí umožniť orgánom štátneho dozoru v odpadovom hospodárstve prístup na stavbu, odobratie vzoriek a predložiť dokumentáciu a informácie o odpadoch.*

*Charakteristika odpadu vznikajúceho počas výstavby je uvedená v nasledujúcej tabuľke :*

*Stavebné odpady*

|  |  |  |  |
| --- | --- | --- | --- |
| *Katalóg. číslo* | *Názov odpadu* | *Kategória /*  *zneškodňovanie* | *Pôvod*  *množstvo* |
| *08 01 12* | *Odpadové farby a laky obsahujúce organické rozpúšťadlá alebo iné nebezp. látky iné ako uvedené v bode 08 01 11* | *O / 1* | *Nátery počas výstavby 5 l* |
| *08 04 10* | *Odpadové lepidlá a tesniace materiály iné ako uvedené v bode 08 04 09* | *O / 1* | *Výstavba 2 l* |
| *15 01 01* | *Obaly z papiera a lepenky* | *O / 3* | *Obaly zo staveb. Materiálov 50 kg* |
| *15 01 02* | *Obaly z plastov* | *O / 1* | *Obaly zo staveb. Materiálov 60 kg* |
| *15 01 03* | *Obaly z dreva* | *O / 3* | *Palety 40 ks* |
| *17 01 07* | *Zmesi betónu, tehál, obkladačiek, dlaždíc a keramiky iné ako uvedené v bode 17 01 06* | *O / 5* | *Výstavba*  *Búracie práce 12 000 kg* |
| *17 02 01* | *Drevo* | *O / 3* | *Výstavba 15m3* |
| *17 04 05* | *Železo a oceľ* | *O / 3* | *Oceľ. Konštrukcie*  *20 kg* |
| *20 02 01* | *Biologicky rozložiteľný odpad* | *O / 7* | *Výrub krovín 5 m3* |
| *20 03 01* | *Zmesový komunálny odpad* | *O / 1* | *Soc. potreby pracovníkov 40 kg* |

*Vysvetlivky*

*O – ostatný odpad*

*1 ... Odpad bude triedený, zhromažďovaný a následne zneškodnený činnosťou D1 (uloženie na skládku).*

*2 ... Odpad bude prepravovaný a zneškodňovaný špecializovanou firmou s oprávnením pre nakladanie s daným typom nebezpečného odpadu.*

*3 ... Odpad bude triedený, zhromažďovaný a následne využitý ako druhotná surovina.*

*4 ... Odpad bude triedený, zhromažďovaný a zhodnotený činnosťou R10 - uloženie na pre tento účel určenú skládku.*

*5 ... Odpad bude prepravovaný a zhodnocovaný špecializovanou firmou s možnosťou recyklácie alebo uloženia na skládku.*

*6 ... Odpad bude zhodnocovaný špecializovanou firmou činnosťou R4 - recyklácia alebo spätné získavanie iných anorganických materiálov*

*7 ... Odpad bude zhodnocovaný činnosťou R9- Využitie najmä ako palivo alebo na získavanie energie iným spôsobom.*

***3.7. Starostlivosť o bezpečnosť práce a ochrana zdravia pri práci***

*Do starostlivostí o hygienu , ochranu a bezpečnosť pri práci patri povinnosť zamestnávateľa zabezpečiť také pracovné podmienky a prostredie , aby sa zabránilo pracovným úrazom, chorobám z povolania alebo inému poškodeniu zdravia vplyvom technologického zariadenia, technologického postupu výroby alebo organizáciou práce. Pre bezpečnosť a spoľahlivú prevádzku technologických zariadení je každý užívateľ povinný oboznámiť sa s obsluhou, údržbou a s úplnou sprievodnou dokumentáciou a s bezpečnostnými predpismi platnými pre dané technologické zariadenie, konkrétne pracovisko a charakter práce.*

Ochrana pred nebezpečnými a škodlivými faktormi pracovného procesu a tým zabezpečenie bezpečnosti práce sa riadi požiadavkami obsiahnutými v nasledovných základných predpisoch:

*zákon č. 311/2001 Zz Zákonník práce v znení neskorších predpisov, NR SR č.124/2006 Z.z. o bezpečností a ochrane zdravia pri práci v znení neskorších predpisov, NR SR č. 395/2006 Z.z. o minimálnych požiadavkách na poskytovanie a používanie osobných ochranných pracovných prostriedkov, vyhláškou SÚBP č.59/82 , ktorou sa určujú základné požiadavky na zaistenie bezpečností práce a technických zariadení v znení noviel, Vyhláška MPSVaR č.718/2006 Z.z. na zaistenie bezpečnosti a ochrany zdravia pri práci a bezpečnosti technických zariadení a v ďalších všeobecne záväzných právnych predpisoch a nariadeniach na zaistenie BOZP.*

1. ***PREHĽAD VÝCHODISKOVÝCH PODKLADOV, Súlad stavby k východiskovým***

***Podkladom***

*Ako podklad pre vypracovanie projektu slúžil:*

* *Podrobné geodetické zameranie polohopisu a výškopisu miesta stavby*
* *katastrálna mapa*
* *lesná mapa*
* *technické podklady a konzultácie s investorom.*

1. ***ČLENENIE STAVBY NA STAVEBNÉ OBJEKTY A PREVÁDZKOVÉ SÚBORY, prípadne etapy***

*Stavba nie je členená na stavebné objekty a prevádzkové súbory.*

***6.,VECNÉ A ČASOVÉ VÄZBY NA OKOLITÚ VÝSTAVBU, SÚVISIACE INVESTÍCIE.***

*Stavenisko si nevyžaduje zvláštne úpravy pre začatie prác ani nemá vplyv na okolitú zástavbu.*

*Výstavba lesnej cesty si nevyžaduje žiadne súvisiace investície*

*Pred zahájením stavebných prác je potrebné, aby majiteľ – Spolumajiteľstvo bývalých urbarialistov obce Podbiel, pozem.spol. previedol prípadnú ťažbu a spracovanie dreva na území rozšírenia cesty a rekonštrukcie rigolov a tak pripravil priestor na výstavbu cesty. Taktiež bude potrebné odstrániť prípadne uskladnené drevo na skladovacích plochách pri ceste.*

*7.,****PREHĽAD UŽÍVATEĽOV A PREVÁDZKOVATEĽOV***

*Prevádzkovateľom a užívateľom cesty bude Spolumajiteľstvo bývalých urbarialistov obce Podbiel,*

*pozem.spol. Cesta po jej dokončení bude zaradená do cestnej siete lesných ciest, kategórie 2L – 4,5/30 .*

***8.,CELKOVÁ LEHOTA VÝSTAVBY, zahájenie a ukončenie stavby***

*6 mesiacov*

***TERMÍNY ZAHÁJENIA A DOKONČENIA***

*Zahájenie projektu : 11/2022*

*Ukončenie projektu : 01/2023*

*Zahájenie výstavby : podľa stavebného konania a výberového konania*

*Ukončenie výstavby : podľa stavebného konania*

***9., skúšobná prevádzka a doba jej trvania s postupným uvádzaním***

***stavby do prevádzky***

*Stavba sa po jej ukončení uvedie do prevádzky ako celok.*

*Charakter stavby si nevyžaduje skúšobnú prevádzku.*

***10., predpokladané celkové NÁKLADY STAVBY***

*Nákladová časť tvorí samostatnú prílohu projektu.*

*V Dolnom Kubíne 16.1.2023 Vypracoval: Ing. Maretta Peter*

*HIP*