**Zmluva o dielo č.........**

**uzatvorená medzi objednávateľom a zhotoviteľom podľa ust. § 536 a nasl. zákona č. 513/1991**

**Zb. – Obchodného zákonníka v znení neskorších zmien a doplnkov (ďalej len „Zmluva“)**

Preambula

Táto zmluva sa uzatvára ako výsledok obstarávania podľa Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, Kód výzvy: 63/PRV/2022

**Čl. I.**

**Zmluvné strany**

**Objednávateľ:**

**Obchodné meno: Spolumajiteľstvo bývalých urbarialistov obce Podbiel, pozem. spol.**

**Sídlo: Podbiel 470, 027 42 Podbiel**

**Zastúpená: Bc. Pavol Kudzbel, predseda**

**IČO: 14224607**

**IČ DPH: SK2020424362**

DIČ: 2020424362

IBAN: SK69 0200 0000 0000 0673 9332

Tel. kontakt: +421 905694187

E-mail: kudzbel.pavol@gmail.com

(ďalej len „Objednávateľ“)

**Zhotoviteľ:**

Obchodné meno:

Sídlo:

**V zastúpení:**

**IČO:**

**IČ DPH:**

DIČ:

Zapísaný v:

IBAN:

Tel. kontakt:

E-mail:

Zástupca vo veciach technických:

(ďalej len „Zhotoviteľ“)

Čl. 2.

Predmet zmluvy

2.1. Predmetom tejto zmluvy je:

2.1.1. záväzok Zhotoviteľa vykonať riadne a včas dielo „**Rekonštrukcia LC Podbiel**“ ďalej len „Dielo“), v katastrálnom území a obci Podbiel, v rozsahu a termíne podľa bodu 2.2 a článku 3 Zmluvy, a to na základe:

1. projektovej dokumentácie, ktorú vypracoval MARETTA projekt, s.r.o., so sídlom Ul. Jána Ťatliaka 1782/2, 026 01 Dolný Kubín, IČO: 51719975 (ďalej len „Projektová dokumentácia“), ktorá je prílohou č. 1 Zmluvy,
2. oceneného súpisu prác a dodávok (ďalej len „Rozpočet“), odsúhlaseného Objednávateľom, ktorý je neoddeliteľnou súčasťou Zmluvy ako príloha č. 2
3. opisu predmetu zákazky a podmienok vo výzve na predkladanie ponúk z procesu obstarávania.

2.1.2. záväzok Objednávateľa zhotovené Dielo prevziať a zaplatiť Zhotoviteľovi cenu vo výške a spôsobom určeným v Zmluve.

2.2 Dielom sa pre účely tejto Zmluvy rozumie vykonanie stavebných prác (vrátane dodania materiálu) podľa Rozpočtu.

2.3 Zhotoviteľ je povinný zhotoviť Dielo len v rozsahu uvedenom v bode 2.2. Zmluvy. Zhotoviteľ je oprávnený zrealizovať práce nad rámec rozsahu Diela vymedzeného v bode 2.2. Zmluvy len na základe predchádzajúceho písomného dodatku k tejto Zmluve podpísaného oboma Zmluvnými stranami (ďalej len ako „**Naviac práce**“).

2.4 Zhotoviteľ je povinný vykonať Dielo v zmluvne dohodnutom rozsahu, bez vád a nedorobkov, v súlade s požiadavkami stanovenými Zmluvou, Projektovou dokumentáciou, všeobecne záväznými právnymi predpismi, normami, nariadeniami Objednávateľa, resp. oprávnených a splnomocnených osôb podľa Zmluvy. Zhotoviteľ zodpovedá za nebezpečenstvo akejkoľvek škody na zhotovovanom Diele, stavenisku, zariadeniach existujúcich budov, na veciach a pozemkoch, ako aj na osobách, pri prácach, ktorými bol poverený bez ohľadu, či tieto práce budú vykonané jeho zamestnancami alebo pracovníkmi, alebo ním poverenými subdodávateľmi, a to až do konečného odovzdania Diela. Zhotoviteľ je povinný nahradiť Objednávateľovi akúkoľvek škodu, ktorú zapríčinil alebo spôsobil pri realizácii Diela alebo odškodniť ním určené osoby v prípade, ak vznikla akákoľvek škoda v príčinnej súvislosti s konaním, opomenutím alebo prevádzkou Zhotoviteľa.

2.5. Zhotoviteľ predmet obstarávania ako celok neodovzdá na realizáciu tretej osobe.

2.6. Súčasťou rozsahu plnenia je aktívne spolupôsobenie a koordinácia povereného zástupcu Objednávateľa so Zhotoviteľom.

2.7. Zhotoviteľ bude zabezpečovať fotodokumentáciu stavby o priebehu stavebných prác a to odo dňa prevzatia staveniska, počas celej výstavby až do ukončenia diela. Zhotoviteľ odovzdá Objednávateľovi pri odovzdaní a prevzatí diela fotodokumentáciu na elektronickom nosiči dát.

2.8. Zhotoviteľ je povinný na požiadanie Objednávateľa bezodkladne poskytnúť v nevyhnutnom rozsahu doklady a osobné údaje fyzických osôb, prostredníctvom ktorých im dodáva prácu alebo poskytuje službu podľa tejto zmluvy, ktoré sú potrebné na to, aby Objednávateľ mohol skontrolovať, či Zhotoviteľ neporušuje zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov. Zhotoviteľ zodpovedá za to, že prácou alebo službou, ktoré na základe tejto zmluvy dodá alebo poskytne, nebude zo strany Objednávateľa, Zhotoviteľa alebo jeho subdodávateľov porušený zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov a zodpovedá Objednávateľovi za všetky škody (napr. náklady, pokuty a pod.), ktoré Objednávateľovi vzniknú porušením tejto povinnosti.

## **Čl. 3.**

## **Lehota plnenia**

* 1. Miesto plnenia: **: Králová, Zrazy, povodie Podbielsky Cickov**
  2. Termín realizácie: do **2** mesiacov odo dňa prevzatia miesta realizácie.

3.3 Zmluvné strany sa dohodli, že Zhotoviteľ nie je v omeškaní s termínom ukončenia realizácie Diela, uvedeným v bode 3.2. po dobu, po ktorú nemohol svoju povinnosť, súvisiacu s realizáciou Diela plniť následkom okolností, ktoré vznikli na strane Objednávateľa. V tomto prípade má Zhotoviteľ právo na predlženie lehoty výstavby a úhradu preukázateľných nákladov, ktoré mu z toho vznikli.

3.4. Zhotoviteľ je povinný ihneď oboznámiť Objednávateľa o vzniku akejkoľvek udalosti, ktorá sťažuje zhotovenie Diela s dôsledkom hroziaceho omeškania lehôt plnenia prác.

3.5.Objednávateľ je oprávnený pozastaviť realizáciu predmetu plnenia zmluvy, ak realizácii bráni okolnosť vylučujúca zodpovednosť, a to po dobu trvania týchto okolností. Doba plnenia zmluvy sa tým automaticky predĺži o čas trvania okolností vylučujúcich zodpovednosť.

**Čl. 4.**

**Cena diela**

4.1. Cena za zhotovenie predmetu zmluvy v rozsahu čl. 2 tejto zmluvy je stanovená v zmysle zákona č. 18/1996 Z. z. o cenách v znení neskorších predpisov a je doložená rozpočtom, ktorý tvorí neoddeliteľnú súčasť tejto zmluvy.

**Celková Cena za Dielo je vo výške .........................EUR bez DPH.**

DPH bude účtovaná v súlade so všeobecne záväznými právnymi predpismi platnými SR v čase fakturácie.

4.2. Práce, ktoré Zhotoviteľ nevykoná alebo vykoná bez písomného príkazu Objednávateľa alebo od dojednaných zmluvných podmienok, Objednávateľ neuhradí.Práce navyše môžu byť zrealizované pred potvrdením dodatku k Zmluve výlučne v prípade, ak:

1. ich vykonaním sa bezprostredne zabráni vzniku škôd, prípadne sa odstráni riziko ohrozenia života a takéto práce súvisia s predmetom zmluvy, alebo
2. je nutné odstrániť následky živelnej pohromy alebo havárie, ktorú nezavinil Zhotoviteľ a takéto práce súvisia s predmetom zmluvy.

4.3. K zmene ceny môže dôjsť:

a) v prípade zmeny sadzby DPH a iných administratívnych opatrení štátu,

b) v prípade rozšírenia alebo zúženia predmetu zmluvy zo strany Objednávateľa,

c) v prípade nevykonania niektorých prác, resp. činností uvedených v ocenenom výkaze výmer zo strany Zhotoviteľa, ak sa tieto ukážu v priebehu prác ako nepotrebné,

4.4. Ostatné zmeny ceny nie sú prípustné.

4.5. Ak sa pri vykonaní Diela objaví potreba činností nezahrnutých do Rozpočtu, pokiaľ tieto činnosti neboli predvídateľné v čase uzavretia Zmluvy (Naviac práce), môže sa Zhotoviteľ domáhať primeraného zvýšenia ceny. Naviac práce môžu byť vykonané výlučne na základe uzavretého dodatku k Zmluve.

4.6. V cene za vykonanie Diela sú obsiahnuté aj všetky náklady spojené s vybudovaním, prevádzkou, údržbou a vyprataním staveniska Zhotoviteľom. Ako súčasť staveniska je Zhotoviteľ povinný vytvoriť zástupcom Objednávateľa a vedeniu stavby vhodné materiálne podmienky potrebné pre riadny výkon stavebného a autorského dozoru a pre konanie kontrolných dní stavby. Do ceny Diela sú zarátané všetky pomocné, zabezpečovacie, prípravné a dokončovacie práce. V cene Diela sú tiež zohľadnené všetky sťažené podmienky realizácie Diela. Zhotoviteľ sa nemôže odvolávať na svoje chyby, opomenutia, omyly alebo akúkoľvek inú príčinu za účelom zvýšenia ceny.

**Čl. 5.**

**Platobné podmienky**

5.1. Zhotoviteľ vystaví faktúru spolu so súpisom vykonaných prác a dodávok, ktorý musí byť odsúhlasený Objednávateľom.

5.2. Faktúra bude obsahovať:

označenie povinnej a oprávnenej osoby, adresa, sídlo, IČO, DIČ, príp. IČ DPH (ak je relevantné), číslo faktúry, číslo zmluvy, č. zmluvy poskytovateľa, dátum vyhotovenia a dátum splatnosti faktúry, označenie peňažného ústavu a číslo účtu na ktorý sa má platiť, fakturovanú sumu, označenie Diela , pečiatka a podpis oprávnenej osoby a v prílohe faktúry bude súpis vykonaných prác, ktoré sú predmetom fakturácie

5.3 V prípade, že faktúra nebude obsahovať náležitosti uvedené v tejto zmluve, Objednávateľ je oprávnený vrátiť ju Zhotoviteľovi na doplnenie. V takom prípade sa lehota splatnosti faktúry úmerne predĺži o dobu doplnenia.

5.4. Splatnosť faktúr je do **60** odo dňa doručenia Objednávateľovi.

Faktúra sa považuje za doručenú tiež, ak bola osobne prevzatá povereným zamestnancom Objednávateľa, ktorý potvrdí jej prijatie svojim podpisom. Peňažný záväzok bude splnený pripísaním finančnej čiastky na účet banky Zhotoviteľa.

5.5. **Platba za Dielo bude Zhotoviteľovi uhrádzaná nasledovne:**

- prvou čiastkovou faktúrou

- záverečnou/konečnou faktúrou vystavenou Zhotoviteľom po protokolárnom odovzdaní a prevzatí Diela bez závad a nedorobkov.

5.5.1. Prvú čiastkovú faktúru Zhotoviteľ vystaví po zrealizovaní prác na diele v sume min. 50% z celkovej ceny diela spolu s príslušnou DPH na fakturované práce.

5.5.2. Čiastková faktúra musí obsahovať všetky náležitosti daňového dokladu podľa § 71 Zákona č. 222/2004 Z.z. o DPH., a náležitosti v súlade s bodom 5.2.

5.5.3. Konečná faktúra sa považuje za platobný doklad, ktorým bude vykonané celkové finančné vysporiadanie diela. V tejto faktúre bude zohľadnená platba za časť diela zaplatenú Objednávateľom formou čiastkovej faktúry. Konečná faktúra musí obsahovať náležitosti daňového dokladu podľa § 71 Zákona č. 222/2004 Z.z. o DPH., a náležitosti v súlade s bodom 5.2. tohto Čl.

5.5.4. Objednávateľ je povinný zaplatiť Zhotoviteľovi za riadne a včas zhotovené dielo/resp. časť, podľa tejto zmluvy na základe faktúry ako účtovného dokladu v lehote splatnosti. Objednávateľ je povinný zaplatiť cenu diela zodpovedajúcu fakturovanej čiastke bezhotovostne - bankovým prevodom.

5.6. Každá faktúra musí byť vyhotovená v minimálne 3 origináloch a riadne doručená Objednávateľovi. Faktúra musí byť potvrdená štatutárnym orgánom Zhotoviteľa.

5.7. Objednávateľ neposkytuje preddavky ani zálohové platby.

**Čl. 6.**

**Záruka a zodpovednosť za vady Diela**

6.1. Kvalita zhotoveného Diela bude v súlade so záväznými STN a odbornými normami, právnymi predpismi a zodpovedá účelu, pre ktorý sa obvykle užíva.

6.2. Zhotoviteľ poskytuje Objednávateľovi na dielo záruku v trvaní 36 mesiacov; na výrobky podľa záruky výrobcu - min. 24 mesiacov (okrem dodávok a zariadení, na ktoré výrobca dáva inú záruku). Záruka začína plynúť odo dňa prevzatia diela bez závad diela podľa tejto zmluvy, resp. odo dňa potvrdenia odstránenia zistených závad diela uvedených v protokole o odovzdaní a prevzatí diela a Objednávateľ má právo na bezplatné odstránenie závady.

6.3. Prípadnú reklamáciu vady Diela je obstarávateľ povinný uplatniť bezodkladne po zistení vady písomnou formou na adresu Thotoviteľa.

6.4. Reklamované vady, ktoré označí obstarávateľ za havarijné, je Zhotoviteľ povinný odstrániť do 24 hodín od ich nahlásenia. Sú to najmä tie vady, na základe ktorých nemôže Objednávateľ dielo užívať a hrozí mu majetková ujma alebo ohrozenie života a zdravia osôb.

6.5. V prípade, že Zhotoviteľ neodstráni vady reklamované v záručnej lehote, je Objednávateľ oprávnený nechať tieto vady odstrániť treťou osobou a náklady vyúčtovať Zhotoviteľovi. Zhotoviteľ sa zaväzuje tieto náklady uhradiť v plnej výške do 21 kalendárnych dní odo dňa obdržania faktúry, ktorou mu boli tieto náklady vyúčtované.

**Čl. 7.**

**Majetkové sankcie**

7.1. Zmluvné strany si dohodli tieto zmluvné pokuty:

1. V prípade omeškania Zhotoviteľa s plnením termínov uvedených v tejto zmluve prác má Objednávateľ právo na zaplatenie zmluvnej pokuty vo výške 0,05% z celkovej ceny za Dielo za každý aj začatý deň omeškania.
2. Ak Zhotoviteľ neodstráni vady a nedorobky v dohodnutom termíne, zaplatí Objednávateľovi zmluvnú pokutu vo výške 100 €, za každý deň omeškania až do riadneho odstránenia za každú vadu samostatne.
3. V prípade nedodržania termínu splatnosti faktúr môže Zhotoviteľ vyúčtovať Objednávateľovi úrok z omeškania vo výške 0,05 % z dlžnej sumy za každý aj začatý deň omeškania.

7.2 Zmluvná pokuta z titulu tejto Zmluvy je splatná do 5 (piatich) dní odo dňa jej uplatnenia oprávnenou Zmluvnou stranou. Nárokom na zaplatenie zmluvnej pokuty nie je dotknutý nárok oprávnenej Zmluvnej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.

**Čl. 8.**

**Stavenisko**

8.1. Odovzdanie staveniska:

8.1.1. Objednávateľ je povinný zabezpečiť Zhotoviteľovi bezplatné užívanie priestoru staveniska po dobu trvania stavby a dobu potrebnú na vypratanie staveniska. Poplatky, pokuty a majetkové sankcie za dlhší než dohodnutý čas užívania uhrádza Zhotoviteľ po celý čas, v ktorom je v omeškaní,

8.1.2. Objednávateľ odovzdá zápisnične Zhotoviteľovi stavenisko. O odovzdaní bude spísaný protokol o odovzdaní a prevzatí staveniska.

8.1.3. Povolenie na dočasné užívanie verejných a iných plôch a na rozkopávky obstará Zhotoviteľ. Poplatky a prípadné pokuty za dlhší ako dohodnutý čas užívania uhrádza Zhotoviteľ, náklady s tým spojené sú súčasťou ceny diela.

8.2. Realizácia:

8.2.1. Zhotoviteľ svojou činnosťou nesmie narušiť bezpečnosť osôb pohybujúcich sa okolo staveniska a musí vykonať opatrenia pre zabezpečenie bezpečnosti osôb pohybujúcich sa v okolí staveniska.

8.2.2. vytyčovanie a iné meračské práce potrebné pre vykonávanie predmetu Diela zabezpečuje Zhotoviteľ, ako súčasť dodávky,

8.2.3. Zhotoviteľ uhrádza, odbery energií z prevádzkového a sociálneho zariadenia staveniska,

8.2.4. zhotoviteľ je povinný na prevzatom stavenisku, v jeho okolí a na prenechaných inžinierskych sieťach udržiavať poriadok a čistotu, je povinný odstraňovať odpady a nečistoty vzniknuté z jeho činnosti a to na vlastné náklady,

8.2.5. pri odovzdaní celého Diela je Zhotoviteľ povinný usporiadať stroje, výrobné zariadenia, zvyšný materiál a odpady na stavenisku tak, aby bolo možné riadne prevziať a bezpečne prevádzkovať,

8.2.6. Po termíne odovzdania a prevzatia Diela, môže Zhotoviteľ ponechať na stavenisku len stroje, výrobné zariadenia a materiál potrebný na odstránenie chýb a nedorobkov, s ktorými Objednávateľ dodávku prevzal. Po odstránení chýb a nedorobkov je Zhotoviteľ povinný vypratať stavenisko do 7 pracovných dní a upraviť stavenisko tak, ako mu to ukladá zmluva, projektová dokumentácia a kolaudačné rozhodnutie,

8.2.7. Zhotoviteľ vykonáva činnosti spojené s predmetom Diela na vlastnú zodpovednosť podľa zmluvy, pričom rešpektuje technické špecifikácie, právne a technické predpisy, vyhlášky platné v SR, najmä stavebný zákon, zákon o bezpečnosti a ochrane zdravia pri práci, vyhlášku o bezpečnosti práce a technických zariadení pri stavebných a montážnych prácach, zákon o životnom prostredí, zákon o odpadoch a o nakladaní s odpadmi, zákon o ovzduší, zákon o vodách, zákon o požiarnej ochrane, Slovenské technické normy, zákon č. 264/1999 Z.z. o technických požiadavkách na výrobky a o zmenách a doplnení niektorých zákonov. Zhotoviteľ je povinný preukázateľne poučiť všetkých zamestnancov pracujúcich na stavbe o bezpečnosti a ochrane zdravia pri práci.

8.2.8. Objednávateľ, alebo ním poverená osoba pri realizácii predmetu obstarávania podľa zmluvy vykonáva stavebný dozor (§ 46b zákon č. 237/2000 Z. z., ktorým sa novelizuje stavebný zákon). Za tým účelom má prístup na pracoviská, dielne a sklady, kde sa zmluvné výkony a ich súčastí realizujú alebo skladujú. Na vyžiadanie mu musia byť predložené výkresy, vzorky materiálov a iné podklady súvisiace s predmetom obstarávania, ako aj výsledky kontrol kvality - atesty. S informáciami a podkladmi označenými dodávateľom ako jeho obchodné tajomstvo, musí Objednávateľ zaobchádzať dôverne.

8.2.9 Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, obstará a uhradí tieto značky ako aj s tým súvisiace práce Zhotoviteľ. Všetky plochy a objekty zariadení staveniska je Zhotoviteľ povinný umiestniť na pozemkoch Objednávateľa. Povolenie na dočasné užívanie verejných a iných plôch a na rozkopávky obstará a poplatky za ne znáša Zhotoviteľ. Poplatky a prípadné pokuty za dlhší ako dohodnutý čas užívania uhrádza Zhotoviteľ.

8.2.10 Zhotoviteľ je povinný počas vykonávania Diela na vlastné náklady priebežne udržiavať všetky prístupové cesty k stavbe. V prípade porušenia povinnosti Zhotoviteľa uvedenej v predchádzajúcej vete tohto Zmluvy je Objednávateľ oprávnený zabezpečiť splnenie stanovenej povinnosti na náklady Zhotoviteľa treťou osobou, prípadne sám túto povinnosť splniť na náklady Zhotoviteľa.

8.3. Zhotoviteľ je povinný od prevzatia staveniska viesť stavebný denník, v zmysle § 46d stavebného zákona. Do stavebného denníka s dvomi prepismi sa zapíšu všetky skutočnosti, vyplývajúce z tejto zmluvy. Do stavebného denníka sa zapisujú všetky rozhodujúce skutočnosti týkajúce sa realizovaného Diela. Zhotoviteľ je povinný predložiť Objednávateľovi denný záznam najneskôr nasledujúci deň po zápise. Objednávateľ je oprávnený najneskôr do 3 (troch) pracovných dní od predloženia záznamu v stavebnom denníku poznačiť svoj súhlas, prípadne nesúhlas s obsahom denného záznamu, a to s uvedením dôvodov nesúhlasu. Stavebný denník sa vedie do doby odovzdania a prevzatia Diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný.

8.4. Objednávateľ bude vykonávať stavebný dozor nad realizáciou Diela a nad dodržiavaním zmluvných podmienok.

8.5. Za poškodenie existujúcich podzemných inžinierskych sietí, ktoré neboli vytýčené ich správcami zodpovedá Zhotoviteľ. Zhotoviteľ je však povinný pred začatím prác opätovne preskúmať a vyznačiť všetky existujúce podzemné inžinierske siete, resp. iné prekážky.

8.6. Zhotoviteľ označí stavbu predpísaným spôsobom.

8.7. Zhotoviteľ je povinný rešpektovať a plniť bez omeškania všetky požiadavky stavebného dozoru.

8.8. Zhotoviteľ sa zaväzuje po ukončení a prevzatí všetkých prác dať stavenisko do pôvodného stavu.

**Čl. 9.**

**Odstúpenie od zmluvy, zánik zmluvy, zmena zmluvy a riešenie sporov**

9.1. Objednávateľ môže odstúpiť od tejto zmluvy z nasledovných dôvodov na strane Zhotoviteľa, ktoré sa považujú za podstatné porušenie zmluvy:

1. ak Zhotoviteľ neodôvodnene neprevzal stavenisko, alebo je v omeškaní s nástupom a začatím prác a dodávok podľa tejto zmluvy o viac ako 10 (desať) kalendárnych dní od termínu uvedenom v čl. 3.2,
2. z dôvodu nedodržania kvality práce a materiálov, podvodu, neschopnosti, z dôvodu neplnenia záväzkov zhotoviteľa alebo odmietnutia sa prispôsobiť požiadavkám Objednávateľa dojednaných v zmluve,
3. z dôvodu porušenia podmienok a podkladov tejto súťaže Zhotoviteľom,
4. ak bol na majetok Zhotoviteľa vyhlásený konkurz, alebo ak bol podaný návrh na vyhlásenie konkurzu alebo ak sa voči Zhotoviteľovi vedie exekučné konanie.
5. ak zhotoviteľ odovzdá Objednávateľovi dielo, ktoré nebude spĺňať kvalitatívne a technické podmienky, stanovené v projetovej dokumentácii a ďalších podkladoch uvedených v čl. 2. Bod 2.1. tejto zmluvy, ako aj ďalšie podmienky, stanovené v tejto zmluve vrátane jej príloh.

9.2. Zhotoviteľovi v prípadoch uvedených v čl. 9.1. nevzniká nárok na náhrady škody. Objednávateľ je však povinný zaplatiť Zhotoviteľovi čiastku zodpovedajúcu cene už kvalitne vykonaných prác.

9.3. Zmluvné strany sa dohodli, že:

1. v prípade ak Zhotoviteľ bezdôvodne a svojvoľne odstúpi od tejto zmluvy zaväzuje sa uhradiť Objednávateľovi zmluvnú pokutu vo výške 20% z celkovej sumy diela vrátane DPH do 14 dni od odstúpenia od zmluvy.
2. Zhotoviteľ môže odstúpiť od tejto zmluvy v prípade ak mu Objednávateľ neuhradí finančné prostriedky do 30 dní po lehote splatnosti uvedenej v bode 5.4. tejto zmluvy

9.4. Zmluvné strany sa dohodli, že od tejto zmluvy je možné odstúpiť alebo ju zrušiť len písomne. Zmluvné strany sa dohodli, že za písomné doručenie sa pre prípad zrušenia resp. odstúpeniaod tejto zmluvy nepovažuje doručenie faxom alebo e-mailom (elektronickou poštou).

9.5. Keďže na financovanie predmetu dodania podľa tejto Zmluvy žiada Objednávateľ nenávratný finančný príspevok z fondov Európskej únie (ďalej len ako „Žiadosť“), teda Objednávateľ má záujem realizovať kúpu podľa tejto Zmluvy zo zdrojov získaných Žiadosťou, vyhradzuje si Objednávateľ právo odstúpiť od tejto Zmluvy, ak Žiadosť nebude príslušným orgánom schválená, alebo nedôjde k podpisu zmluvy o poskytnutí finančného príspevku na základe podanej Žiadosti, alebo ak nebude zo strany orgánu poskytujúceho nenávratný finančný príspevok schválené obstarávanie pre obstaranie predmetu dodania podľa tejto Zmluvy bez výhrad.

**Čl. 10.**

**Odovzdanie a prevzatie Diela**

10.1. Zhotoviteľ splní svoju povinnosť vykonať Dielo (alebo jeho časť) jeho riadnym ukončením a odovzdaním predmetu Diela Objednávateľovi.

10.2. Zhotoviteľ je povinný pred začatím preberacieho konania písomne oznámiť Objednávateľovi najneskôr päť dní vopred pripravenosť Diela k odovzdaniu.

10.3. Podmienkou konečného odovzdania a prevzatia Diela je úspešné vykonanie komplexných skúšok predpísaných normami a projektom stavby. Okrem obvyklých preberacích podmienok zhotoviteľ bude dokumentovať kvalitu odovzdaných prác revíznymi správami, správami o predpísaných skúškach, doloženými atestami alebo certifikátmi Zhotoviteľom zabudovaných výrobkov, tieto kompletne predloží Objednávateľovi pri preberacom konaní stavby.

Ak sú uvedené skúšky neúspešné z viny Zhotoviteľa, budú tieto v plnom rozsahu opakované do troch dní, na jeho náklady.

10.4. K preberaciemu konaniu je Zhotoviteľ povinný odovzdať fotodokumentáciu v zmysle čl. 2.7. a doklady o likvidácii odpadu, ak je relevantné. Bez týchto náležitostí Objednávateľ k preberaciemu konaniu nepristúpi.

10.5. O odovzdaní a prevzatí Diela zmluvné strany spíšu zápis, kde sa zhodnotí kvalita vykonaných prác, súpis vád a nedorobkov Diela zistených pri preberacom konaní s určením termínu na ich odstránenie. Obsahom zápisu je vyhlásenie Objednávateľa, že odovzdané Dielo preberá a ak nie, uvedie dôvody. Vadou sa rozumie aj odchýlka v kvalite, rozsahu alebo parametroch Diela stanovených Projektovou dokumentáciou, touto Zmluvou, všeobecne záväznými právnymi predpismi alebo technickými normami. Nedorobkom sa rozumie aj nedokončená práca oproti Projektovej dokumentácii. Na účely uplatňovania nárokov zo záruky za Dielo sa nedorobky považujú za vady Diela.

10.6. Zhotoviteľ odstráni zistené vady a nedorobky na vlastné náklady. O odstránení vád a nedorobkov, zistených pri preberacom konaní v zmysle bodu 10.5., bude spísaný záznam podpísaný oprávnenými zástupcami oboch zmluvných strán. Zhotoviteľ je povinný odstrániť vady, ktoré boli zistené pri preberacom konaní a sú uvedené v Protokole, a to v lehote dohodnutej písomne s Objednávateľom, inak v lehote primeranej rozsahu a povahe týchto vád. V prípade, že Zhotoviteľ nezačne práce na odstraňovaní týchto vád včas alebo ich včas neodstráni, je Objednávateľ oprávnený objednať si ich odstránenie na náklady Zhotoviteľa u tretej osoby alebo vady odstrániť sám na náklady Zhotoviteľa, pričom je oprávnený uhradiť náklady potrebné na odstránenie takýchto vád.

10.7. Predmet zmluvy je považovaný za splnený, ak je Dielo riadne odovzdané a prevzaté preberacím protokolom o odovzdaní a prevzatí Diela.

10.8. Objednávateľ je vlastníkom stavby. Zhotoviteľ je vlastníkom predmetu zmluvy a znáša nebezpečenstvo škody na zhotovovanom predmete zmluvy a stavbe. Vlastnícke právo a zodpovednosť za nebezpečenstvo škody na zhotovenej veci prechádza na Objednávateľa odovzdaním predmetu zmluvy Objednávateľovi.

10.9. Každá zo zmluvných strán je oprávnená odstúpiť od zmluvy, ak druhá strana neplní zmluvné záväzky z okolnosti vyššej moci.

10.10 Za vyššiu moc sa považujú prípady, ktoré nie sú závislé, ani ich nemôžu ovplyvniť zmluvné strany, napr.: živelné pohromy, vojna, terorizmus, vyhlásenie mimoriadnej situácie a pod. Na účely tejto zmluvy sa za okolnosti vylučujúce zodpovednosť z dôvodu vyššej moci prijíma právna úprava podľa § 374 Obchodného zákonníka.

**Čl. 11**

**Spolupôsobenie zmluvných strán**

11.1. Objednávateľ môže sledovať obsah stavebného denníka minimálne 1 raz za týždeň a k zápisom pripojiť svoje stanovisko. Ak stavebný dozor so záznamom Zhotoviteľa nesúhlasí, je povinný pripojiť k zápisu svoje vyjadrenie do troch pracovných dní.

11.2. Okrem zástupcov Zhotoviteľa a Objednávateľa môžu do stavebného denníka vykonávať záznamy poverení zástupcovia Objednávateľa, projektanta a príslušné orgány štátnej správy a štátneho stavebného dohľadu.

11.3. Zápisy v stavebnom denníku sa nepovažujú za zmenu zmluvy. Tie záznamy v stavebnom denníku, ktoré majú vplyv na rozsah prác, cenu Diela, čas plnenia, prípadne ďalšie záväzky dohodnuté v tejto zmluve, budú slúžiť ako podklad pre vypracovanie písomného dodatku k zmluve.

11.4. Zhotoviteľ zodpovedá za ochranu priestoru staveniska, za jeho zabezpečenie a za škody vzniknuté porušením svojich povinností podľa § 373 až 386 Obchodného zákonníka.

11.5. Zhotoviteľ pri realizácii predmetu zmluvy je povinný dodržiavať predpisy a opatrenia na zabezpečenie bezpečnosti a ochrany zdravia všetkých osôb v danom objekte.

11.6. Zhotoviteľ pri realizácii predmetu zmluvy je povinný dodržiavať predpisy a aj protipožiarne opatrenia, vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.

11.7. Zhotoviteľ bude vzniknutý odpad likvidovať podľa druhu v zmysle zákona č.79/2015 Z. z. o odpadoch a o zmene a doplnení niektorých zákonov, v znení neskorších predpisov, ak je relevantné.

11.8. Objednávateľ je oprávnený skontrolovať všetky časti Diela, ktoré budú v ďalšom postupe zakryté alebo sa stanú neprístupnými. Na ich kontrolu vyzve Zhotoviteľ písomne stavebného dozoru najmenej tri pracovné dni vopred, v opačnom prípade bude znášať náklady, spojené s dodatočnou kontrolou podľa ustanovenia § 553, ods.2 Obchodného zákonníka.

11.9. Pre sledovanie postupu výstavby môže Objednávateľ organizovať na stavbe kontrolné dni, na ktoré bude pozývať účastníkov výstavby, vyhotovovať zápisy o ich priebehu a posielať ich účastníkom kontrolných dní.

**Čl. 12.**

**Subdodávatelia**

12.1. V prípade zapojenia subdodávateľa, Zhotoviteľ zodpovedá za dodržiavanie svojich povinností podľa zmluvy o dielo tak, ako keby stavebnú činnosť vykonávanú subdodávateľom vykonával sám.

12.2. V prípade zapojenia subdodávateľa Zhotoviteľ predloží údaje o subdodávateľoch (v rozsahu: Názov subdodávateľa, IČO, predmet subdodávky a percentuálny podiel subdodávky) a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. V tom prípade bude tento doklad prílohou č.3 Zmluvy.

**Čl. 13 .**

**Záverečné ustanovenia**

13.1. Jednotlivé ustanovenia tejto zmluvy môžu byť menené alebo doplňované iba písomnou formou po dohode obidvoch zmluvných strán. Všetky zmeny tejto zmluvy uvedené v dodatkoch budú tvoriť neoddeliteľnú súčasť tejto zmluvy.

13.2. Ostatné právne vzťahy, výslovne touto zmluvou neupravené, sa riadia príslušnými ustanoveniami Obchodného zákonníka a všeobecne záväzných právnych predpisov SR.

13.3. Zhotoviteľ berie na vedomie, že predmet dodania je predmetom žiadosti o nenávratný finančný príspevok z PRV SR 2014 – 2020 . Zhotoviteľ sa preto zaväzuje v prípade následného uzavretia Zmluvy o poskytnutí nenávratného finančného príspevku medzi Objednávateľom ako konečným prijímateľom pomoci a poskytovateľom podpory (ďalej len "Zmluva o NFP") strpieť výkon kontroly/auditu súvisiaceho s predmetom dodania kedykoľvek počas platnosti a účinnosti Zmluvy o poskytnutí NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Zmluvné strany sa dohodli, že Objednávateľ má právo odstúpiť od tejto zmluvy v prípade, kedy ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok na financovanie predmetu kúpy podľa tejto zmluvy. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie nenávratného finančného príspevku a v Zmluve o NFP.

13.4. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči Zmluvným stranám kontrolu/audit obchodnej dokumentácie (dokumentov) a vecnú kontrolu skutočností súvisiacich s vykonaním obstarávania na predmet plnenia podľa tejto Zmluvy, skutočností súvisiacich s realizáciou predmetu plnenia podľa tejto Zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť v plnej miere.

13.5. Zmluvné strany sa zaväzujú, že všetky spory vyplývajúce z tejto zmluvy budú riešiť dohodou. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu.

13.6. Táto zmluva je vyhotovená 4 vyhotoveniach, z ktorých každé má platnosť originálu. Jedno vyhotovenie obdrží Zhotoviteľ a tri vyhotovenia obdrží Objednávateľ.

13.7. Zmluva nadobúda platnosť dňom jej podpísania všetkými zmluvnými stranami a účinnosť až po ukončení kontroly obstarávania a doručení kladnej správy z kontroly obstarávania Objednávateľovi.

13.8. Zmluvné strany vyhlasujú, že si túto zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali.

13.9. Zhotoviteľ berie na vedomie, že je povinný sa registrovať v registri partnerov verejného sektora podľa zákona č. 315/2016 Z. z. o registri partnerov verejného sektora, a to vzhľadom na to, že na základe tejto Zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá prijíma finančné prostriedky zo štátneho rozpočtu (Objednávateľovi), keďže Objednávateľ financuje predmet zmluvy z fondov EU. Poskytovateľ prehlasuje, že je v súvislosti s touto Zmluvou registrovaný v registri partnerov verejného sektora podľa zákona č. 315/2016 Z. z. o registri partnerov verejného sektora, a zaväzuje sa byť registrovaný v uvedenom registri aspoň po dobu trvania Zmluvy. Trvanie zmluvy sa rozumie doba, počas ktorej partner verejného sektora prijíma finančné prostriedky alebo nadobúda majetok, práva k majetku alebo iné majetkové práva

V prípade porušenia tejto povinnosti je Zhotoviteľ povinný zaplatiť Objednávateľovi zmluvnú pokutu vo výške celej ujmy, ktorú Objednávateľ bude musieť v súvislosti s porušením povinnosti registrácie Zhotoviteľa v uvedenom registri, znášať (najmä sankcie, pokuty, povinnosť vrátiť príspevok, a pod.). Zmluvnou pokutou nie je dotknuté právo Objednávateľa domáhať sa voči Zhotoviteľovi náhrady škody v celom rozsahu, a to aj škody presahujúcej výšku zmluvnej pokuty

13.10 Súčasťou tejto zmluvy sú prílohy:

Príloha č. 1 – Projektová dokumentácia

Príloha č. 2 – Rozpočet Diela

Príloha č. 3 – Zoznam subdodávateľov Zhotoviteľa (ak budú Zhotoviteľom použití)

V ........................., dňa ..................... V ........................., dňa .......................

**Objednávateľ Zhotoviteľ**

Spolumajiteľstvo bývalých urbarialistov obce Podbiel,

pozem. spol

................................... ....................................

Bc. Pavol Kudzbeľ, predseda